24. ΝΟΜΟΘΕΤ. ΔΙΑΤΑΓΜΑ υπ’ αριθ. 424 της 24/30 Ιαν. 1970 (ΦΕΚ Α΄ 25) Περί της επωφελεστέρας εκμεταλλεύσεως ή διαθέσεως των υπέρ του Δημοσίου ή κοινωφελούς σκοπού καταλειφθέντων, εν αδυναμία εκπληρώσεως της θελήσεως του διαθέτου ή δωρητού. Άρθρ.1.-1.Η κατά το άρθρ. 22 παρ. 2 του Συντάγματος επωφελεστέρα εκμετάλλευσις ή διάθεσις καταλειφθείσης περιουσίας λόγω κληρονομίας, κληροδοσίας ή δωρεάς υπέρ του Δημοσίου, Νομικού Προσώπου Δημοσίου Δικαίου, Κοινωφελούς Ιδρύματος ή υπέρ κοινωφελούς σκοπού, υπό τον όρον του αναπαλλοτριώτου ή άλλου τινός περιορισμού χωρεί ιδία: α)Δια της ανοικοδομήσεως κατά το σύστημα της αντιπαροχής επί παραχωρήσει του απολύτως αναγκαίου ποσοστού εξ αδιαιρέτου του ακινήτου και συστάσεως χωριστών οριζοντίων ιδιοκτησιών κατά τας διατάξεις του Νόμ. 3741/1929 «περί της ιδιοκτησίας κατ’ ορόφους». β)Δια της ανοικοδομήσεως επί δανειοδοτήσει και παροχή επί του ακινήτου εμπραγμάτου ασφαλείας ή και τη εφ’ ωρισμένον ή μη χρόνον εκχωρήσει εν όλω ή εν μέρει των προσόδων του προς ασφάλειαν και εξυπηρέτησιν του δανείου. γ)Δια της διαθέσεως ή εκποιήσεως είτε εις τρίτον επ’ ανταλλάγματι διατεθειμένω δια τον αυτόν ή άλλον κοινωφελή σκοπόν, είτε χάριν άλλου κοινωφελούς σκοπού άνευ ανταλλάγματος, ως επίσης κατά πάσαν περίπτωσιν, δι’ ανταλλαγής ισαξίου τουλάχιστον ακινήτου. 2.Προκειμένου περί καταθέσεων και κινητών εν γένει αξιών χωρεί ιδία επένδυσις εις έτερα πλέον προσοδοφόρα περιουσιακά στοιχεία. 3.Εάν το κατά την παρ. 1 του παρόντος άρθρου καταλειφθέν ή δωρηθέν τελή υπό τον όρον εκποιήσεως, επιτρέπεται η μη εκποίησις και η καθ’ οιονδήποτε τρόπον αξιοποίησις τούτου. Άρθρ.2.-1.Περί της συνδρομής επωφελεστέρας εκμεταλλεύσεως ή διαθέσεως ή εκποιήσεως ή ανταλλαγής του καταλειφθέντος ή δωρηθέντος εν περιπτώσει καθ’ ην δεν καθίσταται πραγματοποιήσιμος καθ’ όλην αυτής την έκτασιν η θέλησις του διαθέτου, αποφαίνεται προηγουμένως, κατά την διαδικασίαν της εκουσίας δικαιοδοσίας, τη αιτήσει του Υπουργού Οικονομικών ή του κατά περίπτωσιν αρμοδίου Υπουργού ή Νομικού Προσώπου Δημοσίου Δικαίου ή Ιδρύματος ή κληρονόμου ή συγγενούς του διαθέτου ή δωρητού ή παντός έχοντος έννομον συμφέρον, το κατ’ άρθρ. 886 Κ.Π.Δ. αρμόδιον Δικαστήριον. 2.Αι προϋποθέσεις, οι όροι και ο τρόπος της επωφελεστέρας εκμεταλλεύσεως ή διαθέσεως ή εκποιήσεως ή ανταλλαγής κατά το άρθρ. 1 του καταλειφθέντος ή δωρηθέντος, καθορίζονται εκάστοτε Σελ. 194(β) Τεύχος Θ11-Σελ. 84 δι’ αποφάσεως του αρμοδίου κατά περίπτωσιν Υπουργού και του Υπουργού των Οικονομικών, μετά γνώμην του Συμβουλίου Εθνικών Κληροδοτημάτων, εφ’ όσον απαιτείται τοιαύτη, δημοσιευομένης της αποφάσεως εις την Εφημερίδα της Κυβερνήσεως. 3.Κατά πάσαν περίπτωσιν των ανωτέρω 1 και 2 παραγράφων, εξετάζεται και η τυχόν πρότασις της Διοικήσεως του οικείου Νομικού Προσώπου Δημοσίου Δικαίου ή Ιδρύματος. Άρθρ.3.-Η κατά το άρθρ. 1 του παρόντος παρ. 1 περίπτ. α΄ ανοικοδόμησις, ως και η κατά την περίπτ. γ΄ ιδίου άρθρου και παραγράφου διάθεσις ή εκποίησις προς τρίτον επ’ ανταλλάγματι ή η ανταλλαγή μετά τρίτου, ενεργείται δια διαγωνισμού κατά τας διατάξεις του Α.Ν. 2039/1939 «περί τροποποιήσεως, συμπληρώσεως και κωδικοποιήσεως των Νόμων περί εκκαθαρίσεως και διοικήσεως των εις το Κράτος και υπέρ των κοινωφελών σκοπών καταλειπομένων κληρονομιών, κληροδοσιών και δωρεών». Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.